ທຳນຽບຂາວ 'ໝັ້ນ​ໃຈ​ວ່າ’ ຂໍ້​ບັງ​ຄັບ​ຂອງ​ຕົນ ໃນ​ການສັກ​ຢາ​ວັກ​ຊີນ ກັນ​ໂຄວິດ ຈະ​ໄດ້​ຮັບ​ການອະ​ນຸ​ມັດຈາກ​ສານ
ທ່ານ​ເຄ​ລນ ໃຫ້​ຄຳ​ອະ​ທິ​ບາຍ​ເຖິງລັກສະນະຂອງຄໍາສັ່ງໃຫ້ສັກຢາວັກ ຊີນຂອງທ່ານໄບ​ເດັນ "ເລື້ອງ​ທີ່​ຖືກ​ຕ້ອງ​ຕາມ​ສາ​ມັນ​ສຳ​ນຶກ" ເພື່ອຊ່ວຍເຮັດ​ໃຫ້ການລະບາດຂອງ​ພະ​ຍາດໃນສະຫະລັດສິ້ນ​ສຸດ​ລົງ.
ທຳນຽບຂາວກ່າວໃນວັນອາທິດວານນີ້ເວົ້າວ່າ ຕົນໝັ້ນໃຈວ່າ ໃນທີ່ສຸດສານກໍຈະອະນຸມັດຄຳສັ່ງຂອງປະທານາທິບໍດີໂຈ ໄບເດັນ ທີ່ໃຫ້ບັນດາທຸລະກິດຂອງສະຫະລັດທີ່ມີຄົນງານ 100 ຄົນ ຫຼືຫຼາຍກວ່ານັ້ນ ຮຽກຮ້ອງໃຫ້ພະນັກງານຂອງເຂົາເຈົ້າໄດ້ຮັບການສັກຢາປ້ອງກັນໄວຣັສໂຄໂຣນາ ຖ້າບໍ່ດັ່ງນັ້ນກໍຈະຖືກກວດ ພະຍາດນີ້ເລື້ອຍໆ ເຖິງແມ່ນວ່າຈະມີການຕັດສິນຂອງສານໃນຂັ້ນທຳອິດໃຫ້ໂຈະການ ຮຽກຮ້ອງໃຫ້ສັກວັກຊີນນີ້ໄວ້ກໍຕາມ ຫົວໜ້າທີ່ປຶກສາຂອງທຳນຽບຂາວ, ທ່ານຣອນ ເຄລນ (Ron Klain) ກ່າວຕໍ່ລາຍການ “Meet the Press” ຂອງອົງການຂ່າວ NBC ວ່າ “ຂ້າພະເຈົ້າມີ ຄວາມໝັ້ນໃຈຫຼາຍວ່າ ເມື່ອອັນນີ້ໄດ້ຮັບການພິຈາລະນາຢ່າງຄົບຖ້ວນ, ບໍ່ພຽງ ແຕ່ເປັນຄຳສັ່ງຊົ່ວຄາວເທົ່ານັ້ນ, ຄວາມຖືກຕ້ອງຂອງຂໍ້ກຳນົດນີ້ຈະໄດ້ຮັບການ ຢືນຢັດ ” ທ່ານເຄລນ (Klain) ໃຫ້ຄຳອະທິບາຍເຖິງລັກສະນະຂອງຄໍາສັ່ງໃຫ້ສັກຢາວັກ ຊີນຂອງທ່ານໄບເດັນ, ເຊິ່ງສົ່ງຜົນກະທົບຕໍ່ພະນັກງານພາກເອກະຊົນ 84 ລ້ານ ຄົນແລະຈະເລີ່ມມີຜົນບັງຄັບໃຊ້ໃນວັນທີ 4 ມັງກອນນີ້ວ່າ ເປັນ "ເລື້ອງທີ່ຖືກຕ້ອງຕາມສາມັນສຳນຶກ" ເພື່ອຊ່ວຍເຮັດໃຫ້ການລະບາດຂອງພະຍາດໃນສະຫະ ລັດສິ້ນສຸດລົງ ທ່ານກ່າວວ່າ ຖ້າອົງການບໍລິຫານດ້ານຄວາມປອດໄພໃນການເຮັດອາຊີບວຽກງານແລະສຸຂະພາບ (OSHA) ຂອງລັດຖະບານ "ສາມາດບອກໃຫ້ປະຊາຊົນ ໃສ່ຫມວກກັນກະທົບໃນເວລາເຮັດວຽກ, ໃຫ້ລະມັດລະວັງກ່ຽວກັບສານເຄມີ, ມັນກໍຈະສາມາດ ວາງມາດຕະການງ່າຍໆເຫຼົ່ານີ້ອອກມາເພື່ອຮັກສາຄົນ ງານຂອງພວກເຮົາໃຫ້ປອດໄພໄດ້ " ສານສູງສຸດຂອງສະຫະລັດໃນເດືອນແລ້ວນີ້ ໄດ້ອະນຸມັດຄຳສັ່ງໃຫ້ສັກຢາວັກ ຊີນໃຫ້ແກ່ພະນັກງານສາທາລະນະສຸກໃນລັດເມນ (Maine) ທີ່ຢູ່ທາງພາກຕາ ເວັນອອກສຽງເໜືອຂອງປະເທດ ແຕ່ຍັງບໍ່ທັນໄດ້ພິຈາລະນາເຖິງການບັງຄັບທີ່ນຳໃຊ້ຢ່າງກວ້າງຂວາງທົ່ວປະເທດເຊັ່ນ: ຄຳສັ່ງຂອງທ່ານໄບເດັນ ທີ່ສົ່ງຜົນກະທົບຕໍ່ທຸລະກິດເອກະຊົນ ຫຼືຄຳສັ່ງຂອງທ່ານທີ່ຮຽກຮ້ອງໃຫ້ພະ ນັກງານລັດຖະບານກາງ ແລະພວກສັນຍາຈ້າງທີ່ເຮັດວຽກໃຫ້ລັດຖະບານກາງ 4 ລ້ານຄົນວ່າໃຫ້ສັກຢາວັກຊີນພາຍໃນວັນທີ 22 ເດືອນພະຈິກນີ້ເທື່ອ ຜູ້ປົກຄອງລັດຫຼາຍໆຄົນຈາກພັກຣີພັບບລິກັນທີ່ຄັດຄ້ານຕໍ່ຂໍ້ບັງຄັບລະດັບຊາດ ຂອງປະທານາທິບໍດີຈາກພັກເດໂມແຄຣັດ, ພ້ອມກັບສະຫະພັນກຳມະບານຂອງ ລັດຖະກອນ ແລະພະນັກງານສ່ວນບຸກຄົນຈຳນວນນຶ່ງໄດ້ຍື່ນຄຳຟ້ອງຮ້ອງ ເພື່ອພະຍາຍາມສະກັດກັ້ນຄຳສັ່ງຂອງທ່ານໄບເດັນນັ້ນ ລ້ວນແຕ່ອ້າງວ່າ ພວກເຂົາຖືກລະເມີດສິດຍ້ອນການໃຊ້ອຳນາດເກີນໄປຂອງທ່ານ ໃນການຍື່ນຄໍາຮ້ອງຟ້ອງຕໍ່ຄໍາສັ່ງຂອງທ່ານໄບເດັນທີ່ສົ່ງຜົນກະທົບຕໍ່ພະນັກງານ ໃນທຸລະກິດເອກະຊົນນັ້ນ ຫົວໜ້າພະແນກຍຸຕິທໍາຂອງລັດເທັກຊັສ, ທ່ານເຄນ ແພກສຕັນ (Ken Paxton) ເອີ້ນວ່າ ຄໍາສັ່ງໃຫ້ສັກຢາວັກຊີນວ່າ "ເປັນການ ໃຊ້ອໍານາດໃນທາງຜິດຢ່າງໜ້າຢ້ານກົວຫລາຍຂອງລັດຖະບານກາງ” ທີ່ "ບໍ່ຖືກຕ້ອງຕາມລັດຖະທໍາມະນູນ" ທ່ານໄດ້ໂຕ້ຖຽງວ່າຂໍ້ບັງຄັບດັ່ງກ່າວແມ່ນຢູ່ເໜືອ “ອຳນາດທີ່ຈຳກັດແລະໜ້າທີ່ຮັບຜິດຊອບສະເພາະຂອງ OSHA ”